CELEX: 62008TN0070
Language: el
Date: 2008-02-12 00:00:00
Title: Υπόθεση T-70/08: Προσφυγή της 12ης Φεβρουαρίου 2008 — Axis AB κατά ΓΕΕΑ — Etra Investigación y Desarollo (ETRAX)

26.4.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 107/31
            
         Προσφυγή της 12ης Φεβρουαρίου 2008 — Axis AB κατά ΓΕΕΑ — Etra Investigación y Desarollo (ETRAX)
   (Υπόθεση T-70/08)
   (2008/C 107/52)
   Γλώσσα του δικογράφου της προσφυγής: η αγγλική
   Διάδικοι
   
      Προσφεύγουσα: Axis AB (Lund, Σουηδία) (Εκπρόσωπος: J. Norderyd, lawyer)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Etra Investigación y Desarollo SA (Βαλένθια, Ισπανία).
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του δεύτερου τμήματος προσφυγών της 27ης Νοεμβρίου 2007 στην υπόθεση R 334/2007-2·
            
         
               —
            
            
               να καταδικάσει το ΓΕΕΑ στα δικαστικά έξοδα.
            
         Ισχυρισμοί και κύρια επιχειρήματα
   
      Αιτών την καταχώριση κοινοτικού σήματος: Η προσφεύγουσα.
   
      Σήμα προς καταχώριση: Το κοινοτικό λεκτικό σήμα «ETRAX» για προϊόντα και υπηρεσίες των κλάσεων 9 και 42 — Αίτηση υπ' αριθ. 3 890 291
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Etra Investigacion y Desarollo SA
   
      Αντιταχθέν δικαίωμα επί σήματος ή σημείου: Τα εθνικά εικονιστικά σήματα που περιέχουν το λεκτικό στοιχείο «ETRA» και τα γράμματα «I» και «D» τα οποία ενώνονται με το σύμβολο «+» για προϊόντα και υπηρεσίες των κλάσεων 9 και 42
   
      Απόφαση του τμήματος ανακοπών: Απέρριψε την ανακοπή
   
      Απόφαση του τμήματος προσφυγών: Δέχθηκε την προσφυγή και ακύρωσε την προσβαλλόμενη απόφαση
   
      Λόγοι ακυρώσεως: Παράβαση του κανόνα 49 του κανονισμού (ΕΚ) 2868/95 (1) της Επιτροπής περί της εφαρμογής του κανονισμού για το κοινοτικό σήμα και του άρθρου 8, παράγραφος 1, στοιχείο β', του κανονισμού (EΚ) 40/94 του Συμβουλίου για το κοινοτικό σήμα.
   Η προσφεύγουσα ισχυρίζεται ότι το τμήμα προσφυγών εσφαλμένα έκρινε ότι η προσφυγή ασκήθηκε σύμφωνα με τον κανόνα 49, παράγραφος 1, του κανονισμού περί της εφαρμογής του κανονισμού για το κοινοτικό σήμα, ο οποίος ορίζει ότι το τμήμα προσφυγών απορρίπτει προσφυγή ως απαράδεκτη, αν αυτή αντιβαίνει στα άρθρα 57, 58 και 59 του κανονισμού για το κοινοτικό σήμα και στον κανόνα 48, παράγραφος 1, στοιχείο γ' του κανονισμού περί της εφαρμογής του κανονισμού για το κοινοτικό σήμα. Επίσης, η προσφεύγουσα ισχυρίζεται ότι καθόσον η σχετική με τη γλώσσα έλλειψη δεν θεραπεύτηκε από την ανακόπτουσα πριν λήξει η προθεσμία που τάσσεται για την άσκηση προσφυγής, ήτοι η 12η Φεβρουαρίου 2007, το τμήμα προσφυγών παρέβη τον κανόνα 49, παράγραφοι 1 και 2, του κανονισμού περί της εφαρμογής του κανονισμού για το κοινοτικό σήμα.
   
      (1)  Κανονισμός (EΚ) 2868/95 της Επιτροπής, της 13ης Δεκεμβρίου 1995, περί της εφαρμογής του κανονισμού (ΕΚ) 40/94 του Συμβουλίου για το κοινοτικό σήμα (ΕΕ L 303, σ. 1).